Diari Oficial de la Generalitat Valenciana


Sumari del DOGV 9438, del 29-09-2022 (2022/8458)

RESOLUCIÓ de 29 d'abril de 2022, del director general de Qualitat i Educació Ambiental, per la qual es formula la declaració d'impacte ambiental del Projecte d'activitat de gestió i reciclatge de metalls, cartró, paper, en el carrer dels Transports 22, en el terme municipal d'Alacant. Expedient: (2027955) 124/8150-CTI.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9438

Data del DOGV
:   29-09-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/8458


Data del document
:   29-04-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * Alacant
    * impacte ambiental

RESOLUCIÓ de 29 d'abril de 2022, del director general de Qualitat i Educació Ambiental, per la qual es formula la declaració d'impacte ambiental del Projecte d'activitat de gestió i reciclatge de metalls, cartró, paper, en el carrer dels Transports 22, en el terme municipal d'Alacant. Expedient: (2027955) 124/4676-ZAG. [2022/8458]  
«Declaració d'impacte ambiental  
Expedient: (2027955) 124/3402-ULW.  
Títol: Centre de gestió i reciclatge de metalls, cartó i paper a la ciutat d'Alacant.  
Promotor: Reciclajes Víctor Toledo, SL.  
Òrgan substantiu: Ajuntament d'Alacant.  
Ref. Òrgan substantiu: A01-2018000029.  
Localització: carrer dels Transports, núm. 22, Alacant.  
  
Descripció del projecte  
L'empresa Reciclajes Víctor Toledo, SL, promou un projecte d'activitat de gestió i reciclatge de metalls, cartó, paper i plàstic. La instal·lació se situa en una parcel·la amb referència cadastral 5476122EH5442P0105SA de 1.848 m², segons cadastre. Compta amb 1.085 m² construïts en una edificació oberta al pati interior al carrer dels Transports, núm. 22, d'Alacant, amb una classificació com a sòl urbà, àrea industrial, segons certificat de compatibilitat urbanística. La parcel·la està separada de la parcel·la que confronta en un mur de blocs de formigó de 5 m d'alçària.  
L'activitat inclou la recollida, classificació, separació, selecció, preparació i emmagatzematge per a la seua posterior recollida de paper, cartó, plàstic i metall. A l'interior de la nau estan les oficines, vestuari i lavabos i es fan les tasques de recepció, destrucció de paper documental, premsatge i fleixat de paper, cartó i plàstic i l'emmagatzematge de metalls no ferris. En l'àrea descoberta es realitza l'emmagatzematge previ de residus de plàstic i totes les operacions relacionades amb metalls, a excepció de l'emmagatzematge ja esmentat. Les operacions amb metalls consisteixen en la separació o desballestament amb eines manuals, i en el seu cas, compactació dels residus, que es depositen en recipients específics, segons la seua naturalesa.  
Els codis LER dels residus que s'han de tractar són:  
20 02 01 Paper i cartó.  
20 01 39 Plàstic.  
20 01 40 Metalls.  
Les quantitats processades i emmagatzemades són:  
20 01 01 Paper: 20t/dia, 3.500t/any, 24 t emmagatzematge.  
20 01 01 Cartó: 12t/dia, 2.100t/any, 14 t emmagatzematge.  
20 01 39 Plàstic: 3t/dia, 120t/any, 4 t emmagatzematge.  
20 01 40 Metalls: 8t/dia, 500t/any, 25 t emmagatzematge.  
Les operacions de valorització són: paper, cartó i plàstic: R12 i R13; metalls: R4.  
La maquinària declarada és la següent:  
- Compactador de ferralla.  
- Destructor de documents i compactador de plàstic, paper i cartó.  
  
- Manipulador de ferralla o polp.  
- 2 carretons elevadors.  
- Equip d'oxitall.  
- Eines manuals diverses.  
- Equip d'oxitall.  
- 2 bàscules.  
- Compressor portàtil.  
La potència elèctrica instal·lada és de 18 kW.  
  
Tramitació administrativa  
En data 9 de novembre de 2020, l'Ajuntament d'Alacant va donar trasllat a aquest òrgan ambiental la sol·licitud d'avaluació d'impacte ambiental ordinària del projecte. Aquesta està acompanyada de:  
- Certificat d'informació pública i d'absència d'al·legacions, de data 20 d'octubre de 2020.  
- Certificat de compatibilitat urbanística, de data 15 de gener de 2018.  
- Projecte tècnic.  
- Estudi d'impacte ambiental.  
D'acord amb el certificat remés, l'òrgan substantiu va realitzar la informació pública de l'expedient mitjançant un anunci en el tauler d'edictes municipal en el Butlletí Oficial de la Província d'Alacant núm. 120, de data 29 de juny de 2020, i es va comunicar personalment als veïns confrontants, el 28 de juny de 2018.  
L'expedient de llicència ambiental va ser iniciat davant l'ajuntament l'any 2018; en la documentació remesa es justifica que es van realitzar actuacions administratives per a la seua instrucció al gener i juny d'aqueix any. Per tant, el tràmit d'avaluació d'impacte ambiental del projecte queda regulat per la Llei 21/2013, de 9 de desembre, sense que resulten aplicables les modificacions introduïdes per la Llei 9/2018, de 5 de desembre.  
  
Consideracions ambientals  
L'activitat se situarà en sòl urbà industrial que disposa de tots els serveis urbanístics, en zona industrial grau 1 nivell que inclou l'ús d'emmagatzematge i/o gestió de residus, la seua valorització, recuperació i/o reciclatge. No es preveuen afeccions a la Xarxa Natura 2000 i a altres espais protegits i segons el PATRICOVA no té risc d'inundació. No es preveu realitzar construccions ni excavacions, per la qual cosa no hi haurà afeccions al patrimoni cultural.  
L'activitat no utilitza més recursos naturals que els proporcionats per les xarxes públiques de proveïment del polígon industrial. El procés productiu no utilitza aigua. Les aigües pluvials són abocades a la xarxa de sanejament. Les aigües residuals de la instal·lació són d'ús humà i són abocades a la xarxa de clavegueram.  
En la documentació tècnica no s'indica el tipus de sòl de la nau ni el pati. Les caigudes pluvials sobre el pati són abocades a la xarxa pública, sense que es determine cap sistema previ de tractament.  
Els residus sòlids assimilables a residus domèstics seran recollits pels serveis municipals. La documentació tècnica inclou el tractament i destí dels residus sòlids valorats en la instal·lació, sense considerar els residus impropis. Com a residus líquids declara produir residus d'oli i greix. No s'indica el tractament i destí dels residus impropis.  
  
Les emissions a l'atmosfera de l'activitat no són significatives. Procedeixen dels motors tèrmics dels dos carretons i del manipulador de ferralla. No es preveu l'admissió de residus que continguen gasos d'efecte d'hivernacle i s'indica «No obstant això, si això succeïra, l'empresa té un acord amb una altra d'externa especialitzada en l'extracció d'aquests fluids per a gestionar-los per part de tercers».  
En la documentació tècnica es defineixen les possibles fonts de soroll i vibracions. Justifica la no- necessitat d'un estudi acústic en relació amb la realització d'auditories acústiques.  
El pla de vigilància ambiental està dirigit al compliment de la normativa, al manteniment dels equips i a realitzar una auditoria acústica cada 5 anys.  
  
Consideracions jurídiques  
El projecte està subjecte a avaluació d'impacte ambiental ordinària, d'acord amb l'article 7.1 a de la Llei 21/2013, de 9 de desembre, d'acord amb el Decret 162/1990, de 15 d'octubre, modificat pel Decret 32/2006, de 10 de març (grup 6.c.2).  
L'expedient ha observat els tràmits previstos en la secció 1a, capítol II, del títol 2, de la Llei 21/2013, de 9 de desembre, d'avaluació ambiental, i en les altres disposicions que li són aplicables.  
L'article 13 del Decret 176/2020, de 30 d'octubre, del Consell, d'aprovació del Reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica, atribueix a la Direcció General de Qualitat i Educació Ambiental la competència sobre l'avaluació d'impacte ambiental de projectes.  
  
Per tot l'esmentat més amunt, a proposta del Servei d'Avaluació d'Impacte Ambiental i amb el vistiplau del subdirector general del Canvi Climàtic i Qualitat Ambiental, fent ús de les atribucions que ostente, resolc:  
  
  
Primer  
Estimar acceptable, als sols efectes ambientals i sense perjudici de la prèvia obtenció de les autoritzacions sectorials que li siguen aplicable, el projecte de centre de gestió i reciclatge de metalls, cartó i paper a la ciutat d'Alacant, promogut per Reciclajes Víctor Toledo, SL, en el carrer dels Transports, núm. 22, sempre que aquest es desenvolupe d'acord amb el que estableix l'estudi d'impacte ambiental, el projecte tècnic i altra documentació que obra en l'expedient i de conformitat amb les condicions següents:  
. Respecte al llistat definitiu de residus admissibles, quedarà limitat per l'abast de l'autorització sectorial, entre els proposats pel promotor segons la documentació aportada a aquest òrgan. Es podran incloure altres codis LER que l'òrgan competent considere susceptibles d'autorització, sempre que la seua inclusió no comporte la modificació substancial del projecte avaluat i no responga a supòsits en els quals s'exigisca la tramitació d'un procediment d'avaluació ambiental d'acord amb la legislació sectorial vigent.  
- El sòl de tota la instal·lació estarà pavimentat i impermeabilitzat i es mantindrà en bon estat de conservació. La conservació del paviment s'inclourà en el Programa de vigilància i seguiment ambiental.  
  
- Atés que s'ha previst la gestió a l'exterior de residus metàl·lics, la superfície descoberta de la instal·lació estarà dotada d'un sistema de recollida de pluvials i tractament (decantador i separador d'hidrocarburs) previ al punt de connexió a la xarxa de sanejament. El manteniment del sistema de tractament de pluvials s'inclourà en el Programa de vigilància i seguiment ambiental.  
- Els residus contaminats amb substàncies perilloses s'emmagatzemaran en recipients impermeables adequats.  
- Els residus impropis del procés es depositaran en recipients adequats, separats per fraccions que faciliten el seu tractament en altres instal·lacions i seran retirats per gestors autoritzats. En el cas de residus líquids, no es depositaran en el mateix recipient líquids incompatibles i es disposaran en una cubeta de seguretat que siga major que el depòsit de major grandària i que el 10 % de la capacitat total dels recipients protegits per la cubeta.  
- Els recipients que continguen residus perillosos s'emmagatzemaran sempre a cobert.  
- A la posada en funcionament i, almenys, cada cinc anys, una entitat col·laboradora de l'administració en matèria de qualitat ambiental realitzarà auditories acústiques, la qual farà constar els resultats en un llibre de control que estarà a la disposició de les administracions competents. Les auditories es realitzaran en condicions normals de funcionament. En cas de superar els nivells sonors permesos per la llei, s'aplicaran les mesures correctores pertinents, l'eficàcia de les quals es verificarà amb una nova auditoria acústica immediatament posterior a l'aplicació d'aquestes.  
- Les accions incloses en el Programa de vigilància i seguiment ambiental s'hauran de documentar, a l'efecte d'acreditar l'adopció i execució de les mesures preventives i correctores proposades i la comprovació de la seua eficàcia. La documentació estarà a la disposició de les autoritats competents.  
- S'inclourà en el Programa de vigilància i seguiment ambiental, el control del temps de permanència en la instal·lació dels residus impropis i els de baixa rotació, així com la revisió de l'estat de conservació i desgast dels recipients usats per a emmagatzemar residus perillosos o contaminats.  
- En els termes previstos en l'article 43 de la Llei 21/2013, de 9 de desembre, aquesta declaració d'impacte ambiental perdrà la seua vigència i cessarà en la producció dels efectes que li són propis si, una vegada publicada en el Diari Oficial de la Generalitat Valenciana, no ha començat l'execució del projecte en el termini de quatre anys. A aquest efecte, el promotor notificarà a l'òrgan ambiental el començament de les obres.  
  
Segon  
Conformement amb el que preveu l'article 41 de la Llei 21/2013, de 9 de desembre:  
a) Publicar aquesta declaració d'impacte ambiental en el Diari Oficial de la Generalitat Valenciana, així com en la seu electrònica.  
b) Aquesta declaració d'impacte ambiental no serà objecte de recurs sense perjudici dels que, si escau, siguen procedents en via administrativa i judicial davant de l'acte pel qual s'autoritza el projecte.  
  
Tercer  
L'òrgan substantiu haurà de tindre degudament en compte, en el procediment d'autorització del projecte, l'avaluació d'impacte ambiental efectuada, atesos els criteris establits en l'article 42 de la Llei 21/2013, de 9 de desembre, referits tant al contingut de l'autorització com a la publicitat de la decisió.  
  
València, 29 d'abril de 2022.- El director general de Qualitat i Educació Ambiental: Joan Piquer Huerga.»